KOMISSION KERTOMUS Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen (EY) N:o 1049/2001 soveltamisesta vuonna 2011 /* COM/2012/0429 final */





KOMISSION KERTOMUS Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen (EY) N:o 1049/2001 soveltamisesta vuonna 2011 Esipuhe Tämä vuotta 2011 koskeva kertomus on laadittu Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen (EY) N:o 1049/2011[1] 17 artiklan 1 kohdan mukaisesti. Se perustuu tilastotietoihin, joiden yhteenveto esitetään liitteessä. Tilastot kuvaavat pelkästään hakemusten lukumäärää, eivät pyydettyjen asiakirjojen lukumäärää. Käytännössä hakemus voi koskea yhtä asiakirjaa tai tietyn menettelyn koko asiakirja-aineistoa. Tilastot eivät sisällä sellaisia asiakirjoja koskevia hakemuksia, jotka olivat tutustumispyynnön aikaan yleisesti saatavilla. 1. Asetuksen (EY) N:o 1049/2001 tarkistaminen 1.1. Komission esittämät kaksi ehdotusta asetuksen (EY) N:o 1049/2001 tarkistamisesta ovat edelleen toimielinten käsittelyssä. Ensimmäisessä ehdotuksessa asetuksen uudelleenlaatimisesta, jonka komissio esitti 30. huhtikuuta 2008, tehdään useita sisällön muutoksia, joilla selkiytetään asetuksen (EY) N:o 1049/2001 tulkintaa. Komissio esitti toisen ehdotuksen 21. maaliskuuta 2011. Sillä pyritään mukauttamaan asetusta (EY) N:o 1049/2001 Lissabonin sopimuksen vaatimusten mukaisesti laajentamalla asetuksen soveltamisalaa kaikkiin Euroopan unionin toimielimiin, elimiin ja laitoksiin. Eräitä rajoituksia sovelletaan kuitenkin unionin tuomioistuimeen, Euroopan keskuspankkiin ja Euroopan investointipankkiin. 1.2. Euroopan parlamentti antoi molemmista ehdotuksista lausunnon ensimmäisessä käsittelyssä 15. joulukuuta 2011 ja teki 63 tarkistusta. Neuvoston puheenjohtajavaltio Tanska on harkinnut useita vaihtoehtoja lainsäädäntöprosessin jatkamiseksi siten, että Euroopan parlamentin, neuvoston ja komission välillä päästään sopimukseen. 2. Rekisterit ja internetsivut 2.1. Vuonna 2011 komission asiakirjarekisteriin lisättiin 19 956 uutta asiakirjaa (ks. liitteessä oleva taulukko). 2.2. Asetuksen (EY) N:o 1049/2001 17 artiklan 1 kohdan mukaan komission on ilmoitettava vuosikertomuksissaan sen hallussa olevien, asetuksen 9 artiklan 1 kohdassa[2] tarkoitettujen arkaluonteisiksi luokiteltujen ja siksi rekisteriin sisältymättömien asiakirjojen lukumäärä. Komission julkinen asiakirjarekisteri kattoi vuoden 2011 loppuun saakka KOM-, K-, EUVL-, PV- ja SEC-sarjojen asiakirjat. Vuonna 2011 komissio ei laatinut eikä vastaanottanut kyseisiin asiakirjaluokkiin kuuluvia arkaluonteisia asiakirjoja. 2.3. Europa-palvelimen ”Avoimuus ja asiakirjojen saatavuus” -sivuille tehtiin vuonna 2011 vierailuja seuraavasti: || Kävijöiden määrä || Käyntien määrä || Avattuja sivuja Yhteensä || 41 408 || 46 191 || 425 434 Keskimäärin kuukaudessa || 3 451 || 3 849 || 35 453 3. Yhteistyö asetuksen soveltamisalaan kuuluvien muiden toimielinten kanssa Asetuksen 15 artiklan 2 kohdan mukainen toimielinten välinen komitea ei kokoontunut vuonna 2011. Euroopan parlamentti, neuvosto ja komissio olivat kuitenkin säännöllisesti yhteydessä toisiinsa hallintotasolla, jotta asetuksen yhdenmukainen soveltaminen voitiin varmistaa. 4. Asiakirjoihin tutustumista koskevien hakemusten tarkastelu 4.1. Asiakirjoihin tutustumista koskevien alkuperäisten hakemusten lukumäärä on pysynyt suhteellisen vakaana, ja hakemuksia tehtiin 6 447 vuonna 2011 eli vain hieman enemmän kuin vuonna 2010, jolloin hakemuksia jätettiin 6 361. Asetukseen (EY) N:o 1049/2001 perustuvien vastausten lukumäärä ei myöskään juuri muuttunut (6 055 vuonna 2011 ja 6 127 vuonna 2010). 4.2. Uudistettujen hakemusten lukumäärä laski lähes yhdeksän prosenttia (165 uudistettua hakemusta vuonna 2011, kun niitä oli 181 vuonna 2010). Uudistettuihin hakemuksiin annettujen vastausten yhteismäärä vastasi hyvin vastaanotettujen hakemusten lukumäärää (162 tapauksen käsittely päätettiin vuonna 2011, kun vuonna 2010 päätettiin 150 tapausta). Näistä vastauksista 144 (89 %) oli asetuksen (EY) N:o 1049/2001 mukaisia asiakirjoihin tutustumista koskevista uudistetuista hakemuksista tehtyjä päätöksiä. Näiden päätösten lukumäärä kasvoi 18 prosenttia vuonna 2011 vuoteen 2010 verrattuna, jolloin päätöksiä tehtiin 122. 4.3. Vuonna 2011 verotuksen ja tulliliiton pääosasto vastaanotti eniten alkuperäisiä hakemuksia (7,80 % kaikista hakemuksista). Lähes yhtä paljon alkuperäisiä hakemuksia vastaanottivat kilpailun pääosasto (6,99 %) ja terveys- ja kuluttaja-asioiden pääosasto (6,96 %). Asiaa koskeva kiinnostus lisääntyi aloilla, joita aiemmin hoitaneet kaksi pääosastoa korvattiin neljällä uudella pääosastolla: liikenteen ja liikkumisen pääosasto ja energian pääosasto (aiemmin yhdessä energian ja liikenteen pääosasto) sekä ympäristöasioiden pääosasto ja ilmastotoimien pääosasto (aiemmin yhdessä ympäristöasioiden pääosasto). EU:n ulkosuhteet kuuluvat nykyään uuden Euroopan ulkosuhdehallinnon toimivaltaan, mutta vuonna 2011 tämä ei käy ilmi komission tilastotiedoista, koska sen rekisterit kattavat edelleen valtaosan asetuksen (EY) N:o 1049/2001 mukaisista pyynnöistä. 4.4. Akateemisten alojen edustajat muodostivat jälleen aktiivisimman hakijaryhmän, jonka osuus alkuperäisistä hakemuksista oli 25,73 prosenttia. Seuraavaksi suurimmat hakijaryhmät olivat asianajotoimistot, joiden osuus oli 11,30 prosenttia, ja kansalaisyhteiskunnan edustajat (kansalaisjärjestöt ja eturyhmät), joiden osuus oli 8,59 prosenttia kaikista hakemuksista. Hakijoiden yhteiskunnallinen/ammatillinen tausta ei käy ilmi 34,78 prosentissa hakemuksista. 4.5. Alkuperäisten hakemusten maakohtainen jakauma on myös pysynyt varsin samanlaisena kuin aikaisempina vuosina. Belgiasta tulevien hakemusten osuus kasvoi hieman ja oli suurempi kuin koskaan aiemmin (21,42 %). Italiasta (osuus 12,37 %) ja Saksasta (osuus 12,27 %) tuli lähes sama määrä hakemuksia. Minkään muun jäsenvaltion osuus ei ylittänyt kymmentä prosenttia hakemuksista. Eniten hakemuksia esitetään asukasluvultaan suurimmista jäsenvaltioista eli Ranskasta, Espanjasta, Yhdistyneestä kuningaskunnasta, Alankomaista ja Puolasta. Kahdestatoista uudesta jäsenvaltiosta tulee edelleen suhteessa hieman vähemmän hakemuksia kuin vanhoista jäsenvaltioista. 5. Tutustumisoikeudesta tehtävien poikkeusten soveltaminen 5.1. Alkuvaiheessa kokonaan hylättyjen hakemusten oli lähes sama kuin edellisvuonna (12,17 % vuonna 2011 ja 12,47 % vuonna 2010). Asiakirjat annettiin hakijan käyttöön kokonaisuudessaan neljässä tapauksessa viidestä (80,20 %, kun osuus oli 82,16 % vuonna 2010). Hakijan käyttöön osittain annettujen asiakirjojen osuus kasvoi hieman (7,36 % vuonna 2011 ja 5,37 % vuonna 2010). 5.2. Niiden tapausten osuus, joissa komissio uudistetun hakemuksen käsiteltyään kumosi yksiköidensä aiemman kielteisen kannan ja antoi asiakirjat kokonaisuudessaan hakijan käyttöön, pysyi suhteellisen vakaana (14,58 % vuonna 2011 ja 15,57 % vuonna 2010). Niiden tapausten osuus väheni, joissa alkuperäisen hakemuksen hylkääminen vahvistettiin. Sen sijaan niiden tapausten osuus kasvoi selvästi, joissa asiakirjat annettiin laajemmin hakijan käyttöön uudistetun hakemuksen perusteella. 5.3. Komission päätöksentekomenettelyn suojaamisen (asetuksen 4 artiklan 3 kohta) prosenttiosuus hakemusten hylkäämisperusteista väheni hieman edellisvuoteen verrattuna (25,73 % vuonna 2011 ja 26,42 % vuonna 2010). Tästä huolimatta se nousi yleisimmäksi poikkeusperusteeksi ohittaen tarkastus-, tutkinta- ja tilintarkastustoimien tarkoitusten suojaamisen (asetuksen 4 artiklan 2 kohdan kolmas luetelmakohta), jonka osuus pienentyi lähes viisi prosenttiyksikköä 21,90 prosenttiin (26,63 % vuonna 2010). 5.4. Taloudellisten etujen suojaamisen (16,83 % vuonna 2011 ja 11,84 % vuonna 2010) ja kansainvälisten suhteiden suojaamisen (12,02 % vuonna 2011 ja 9,83 % vuonna 2010) perusteella hylättyjen hakemusten osuus oli kasvussa. 5.5. Yleisin peruste hylkäämispäätöksen vahvistamiselle oli aiempien vuosien tapaan tutkintatoimien tarkoituksen suojaaminen (32,68 % vuonna 2011 ja 32 % vuonna 2010). – Hylkäämistä perusteltiin komission päätöksentekoprosessin suojaamisella 19,33 prosentissa tapauksista (sama osuus kuin vuonna 2010). Vaikka kyseinen luku ei ole muuttunut, kesken käsittelyn olevien tapausten osuus hylätyistä hakemuksista kasvoi (15,33 % vuonna 2011 ja 11,33 % vuonna 2010), samalla kun päätöksen tekemisen jälkeisiä sisäiseen käyttöön tarkoitettuja lausuntoja koskevien tapausten osuus laski (4 % vuonna 2011 ja 8 % vuonna 2010). – Yksityiselämän ja yksilön koskemattomuuden suojaan perustuvien hylkäysten osuus kasvoi selvästi (20,67 % vuonna 2011 ja 9,33 % vuonna 2010). Toisaalta taloudellisten etujen suojaamiseen vedottiin hieman vähemmän kuin aiempina vuosina (14,10 % vuonna 2011 ja 16,67 % vuonna 2010). Tuomioistuinkäsittelyn ja oikeudellisen neuvonannon suojaaminen oli hylkäämisperusteena selvästi edellisvuotta harvemmin (1,33 % vuonna 2011 ja 10 % vuonna 2010). 6. Euroopan oikeusasiamiehelle tehdyt kantelut 6.1. Oikeusasiamies lopetti vuoden 2011 aikana 17 sellaisen kantelun käsittelyn, jotka liittyivät asiakirjoja koskevien tutustumispyyntöjen käsittelyyn komissiossa. Nämä tapaukset olivat seuraavat: Yhden tapauksen käsittely päätettiin toteamatta hallinnollista epäkohtaa 1735/2010/MHZ || Kahdeksan tapauksen käsittely päätettiin esittämällä kriittisiä tai muita huomautuksia 56/2007/PB || 3196/2007/(BEH)VL || 1633/2008/DK || 1294/2009/TN 271/2010/GG || 1403/2010/GG || 2073/2010/AN || 339/2011/AN Kahdeksan tapauksen käsittely päätettiin ilman jatkotoimia 715/2009/ANA || 1861/2009/(JF)AN || 1051/2010/BEH || 1109/2010/VL 1577/2010/GG || 1581/2010/(FS)GG || 2609/2010/BEH || 2691/2010/(VL)GG 6.2. Oikeusasiamies aloitti vuoden aikana 10 sellaisen tapauksen käsittelyn, joissa asiakirjoihin tutustuminen oli joko kantelun pää- tai sivuasia. Tämä on selvästi vähemmän kuin vuonna 2010, jolloin aloitettiin 22 tutkintaa. 7. Tuomioistuimessa nostetut kanteet Aiempien vuosien tapaan vuonna 2011 annettiin merkittävää uutta oikeuskäytäntöä.[3] 7.1. Unionin tuomioistuin antoi tärkeän tuomion My Travel -asiasta[4] tehdystä valituksesta. Tuomioistuin vahvisti todistustaakkaa, joka liittyy päätöksenteon jälkeiseen sellaisiin poikkeuksiin vetoamiseen, joilla pyritään suojaamaan päätöksentekomenettelyä ja oikeudellista neuvoantoa, kun on kyse muuta kuin lainsäädäntöasiaa koskevista sisäisistä asiakirjoista. 7.2. Unionin yleinen tuomioistuin antoi kuusi tuomiota asioissa, jotka liittyvät oikeuteen tutustua asiakirjoihin: Asia T-362/08, IFAW v. komissio, tuomio 13.1.2011 || Asia T-250/08, Batchelor v. komissio, tuomio 24.5.2011 || Yhdistetyt asiat T-109/05 ja T-444/05, Navigazione Libera del Golfo v. komissio, tuomio 24.5.2011 Asia T-161/04, V. Jordana v. komissio, tuomio 7.7.2011 || Asia T-29/08, LPN v. komissio, tuomio 9.9.2011 || Asia T-437/08 CDC v. komissio, tuomio 15.12.2011 Batchelor- ja IFAW II -tuomioissa tuomioistuin selkiytti hyvin sitä, kuinka arvioidaan tilanteita, joissa jäsenvaltiot vastustavat sellaisten asiakirjojen sisällön ilmaisemista, jotka ovat komission hallussa mutta peräisin jäsenvaltioilta. Navigazione Libera del Golfo -tuomiossa yleinen tuomioistuin kumosi päätöksen, jonka komissio teki ennen kuin unionin tuomioistuin antoi tuomion asiassa Ruotsi v. komissio (IFAW I) ja jossa jäsenvaltion vastalause hyväksyttiin ilman että annettiin perusteluja sille, miksi kyseisestä jäsenvaltiosta peräisin olevaa asiakirjaa ei julkisteta. Yleinen tuomioistuin selvensi Jordana -asiassa antamassaan tuomiossa, että asetuksen N:o 1049/2001 4 artiklan 1 kohdan b alakohta on säännös, jota ei voida jakaa osiin ja jossa edellytetään, että yksityiselämän ja yksilön koskemattomuuden loukkaus tutkitaan ja arvioidaan aina henkilötietojen suojaa koskevan unionin lainsäädännön, etenkin asetuksen N:o 45/2001, mukaisesti. LPN-asiassa tuomioistuin vahvisti yleisen olettaman, jonka mukaan tiedon antaminen rikkomisesta johtuvan menettelyn asiakirja-aineistossa olevien asiakirjojen sisällöstä vahingoittaisi lähtökohtaisesti tutkintatoimien tarkoitusten suojaa niin kauan kuin menettely on käynnissä. CDC-tuomiossa tuomioistuin toteaa, että tutkintatoimien tarkoituksen suojaan vetoamalla ei voida kieltäytyä antamasta tietoja asiakirjaluettelosta. Lisäksi on mainittava seuraavat kolme tapausta, jotka on kantajan pyynnöstä poistettu rekisteristä: Asia T-88/11 BIA Separations v. komissio || Asia T-14/11, Timab Industries ja CFPR v. komissio || Asia T-399/07, Basell Polyolefine v. komissio 7.3. Tuomioistuin on päättänyt, että se ei anna ratkaisua seuraavista viidestä asiasta ja on määrännyt ne poistettavaksi rekisteristä: Asia T-411/09, Terezakis v. komissio || Asia T-291/10, A. Martin v. komissio || Asia T-395/10, Stichting Corporate Europe Observatory v. komissio Asia T-120/10, ClientEarth ym. v. komissio || Asia T-449/10, ClientEarth ym v. komissio || 7.4. Vuonna 2010 nostettiin 15 uutta kannetta asetuksen (EY) N:o 1049/2001 mukaisia komission päätöksiä vastaan: Asia T-603/11, Ecologistas en Acción-CODA v. komissio || Asia T-545/11, Stichting Greenpeace Nederland ja PAN Europe v. komissio || Asia T-534/11, Schenker v. komissio Asia T-516/11, MasterCard ym v. komissio || Asia T-480/11, Technion ja Technion Research & Development Foundation v. komissio || Asia T-362/11, Stichting Greenpeace Nederland ja PAN Europe v. komissio Asia T-341/11, Ecologistas en Acción v. komissio || Asia T-330/11 MasterCard ym. v. komissio || Asia T-278/11, ClientEarth ym. v. komissio Asia T-211/11, Timab Industries ja CFPR v. komissio || Asia T-111/11, ClientEarth v. komissio || Asia T-93/11, Stichting Corporate Europe Observatory v. komissio Asia T-14/11, Timab Industries ja CFPR v. komissio || Asia T-88/11, BIA Separations v. komissio || Asia T-447/11, Catinis v. komissio 7.5. Lisäksi kolmessa uudessa asiassa yleisen tuomioistuimen määräyksiin/tuomioihin on haettu muutosta unionin tuomioistuimelta. Asia C-208/11 P, Internationaler Hilfsfonds v. komissio || Asia C-554/11 P, Internationaler Hilfsfonds v. komissio || Asia C-135/11 P, IFAW Internationaler Tierschutz-Fonds v. komissio 8. Päätelmät Yhdeksän vuoden jatkuvan kasvun jälkeen komissiolle esitettyjen tutustumispyyntöjen määrä pysyi samalla tasolla vuosina 2010 ja 2011. Komissio käsitteli molempina vuosina 6 500 tutustumispyyntöä, mikä on selvästi enemmän kuin muissa toimielimissä ja elimissä. Tietopyyntöjen määrän vakiintuminen on kenties osoitus siitä, että oikeus tutustua asiakirjoihin on nykyään hyvin tiedossa EU-kansalaisten, kansalaisyhteiskunnan edustajien ja talouden toimijoiden keskuudessa. Tällainen tietoisuuden lisääntyminen lisää Lissabonin sopimuksen hengessä julkista keskustelua ja kannustaa yhteiskunnan eri ryhmiä osallistumaan EU:n toimintapolitiikan laadintaan. Toisaalta asiakirjoihin tutustumista koskevien pyyntöjen tarve vähenee, koska komissio on asteittain lisännyt asiakirjojen ja muiden tietojen ennakoivampaa julkistamista julkisissa rekistereissä ja verkkosivustoissa. Aktiivinen läpinäkyvyys on suurelta osin pystytty toteuttamaan lainsäädäntötoiminnassa. Suuri osa kaikista tutustumispyynnöistä ja melkein kaikki uudistetut hakemukset koskevat komission toimintaa sen valvoessa EU:n lainsäädännön soveltamista. Nämä pyynnöt on käsiteltävä samaan aikaan, kun asianomaiset tutkimukset ovat käynnissä. Komission on tällöin samaan aikaan paitsi varmistettava toimintansa läpinäkyvyys myös suojattava muut oikeudet, jotka taataan lainsäädännössä ja EU:n tuomioistuinten oikeuskäytännössä. LIITE Asetuksen (EY) N:o 1049/2001 soveltamiseen liittyviä tilastoja 1. Rekisteriin lisättyjen asiakirjojen määrä || KOM || K || EUVL || PV || SEC || Yhteen­sä 2011 || 2 414 || 14 025 || 131 || 93 || 3 293 || 19 956 Alkuperäiset hakemukset 2. Vastaanotetut ja käsitellyt hakemukset || 2009 || 2010 || 2011 Vastaanotetut hakemukset || 5 401 || 6 361 || 6 477 Annetut vastaukset[5][6] || 6 636 || 7 148 || 7 075 Asetukseen (EY) N:o 1049/2001 perustuvat vastaukset || 5 055 || 6 127 || 6 055 3. Lopputulos || 2009 || 2010 || 2011 Luku­mää­rä || % || Luku­mää­rä || % || Luku­mää­rä || % Tutustumisoikeus myönnetty || 4 258 || 84,23 || 5 034 || 82,16 || 4 856 || 80,20 Tutustumisoikeus evätty || 589 || 11,65 || 764 || 12,47 || 737 || 12,18 Osittai­nen tutus­tumis­oi­keus || 208 || 4,11 || 329 || 5,37 || 462 || 7,62 yhteensä || 5 055 || 100 || 6 127 || 100 || 6 055 || 100 Uudistetut hakemukset 4. Vastaanotetut ja käsitellyt hakemukset || 2009 || 2010 || 2011 Vastaanotetut hakemukset || 140 || 181 || 165 Hakemuksiin annetut vastaukset || 134 || 152 || 162 Asetukseen (EY) N:o 1049/2001 perustuvia uudistettuja hakemuksia koskevat päätökset || 120 || 122 || 144 5. Lopputulos || 2009 || 2010 || 2011 Luku­mää­rä || % || Luku­mää­rä || % || Luku­mää­rä || % Vahvistettu || 27 || 22,50 || 61 || 50 || 61 || 42,36 Tarkistettu osittain || 33 || 27,50 || 42 || 34,43 || 62 || 43,05 Tarkistettu kokonaan || 60 || 50 || 19 || 15,57 || 21 || 14,58 yhteensä || 120 || 100 || 122 || 100 || 144 || 100 (1) Kieltävät vastaukset perusteena käytetyn poikkeuksen mukaan (%) 6. Alkuperäiset hakemukset || 2009 || 2010 || 2011 4 art. 1 kohdan a alakohdan ensimmäinen luetelmakohta – yleisen turvallisuuden suojaaminen || 1,36 || 1,94 || 2,40 4 art. 1 kohdan a alakohdan toinen luetelmakohta – puolustus- ja sotilasasioiden suojaaminen || 0,54 || 0,14 || 0,39 4 art. 1 kohdan a alakohdan kolmas luetelmakohta – kansainvälisten suhteiden suojaaminen || 8,17 || 9,83 || 12,02 4 art. 1 kohdan a alakohdan neljäs luetelmakohta – finanssi-, raha- tai talouspolitiikan suojaaminen || 2,09 || 2,15 || 1,88 4 art. 1 kohdan b alakohta – yksityiselämän ja yksilön koskemattomuuden suojaaminen || 6,99 || 9,76 || 8,90 4 art. 2 kohdan ensimmäinen luetelmakohta – taloudellisten etujen suojaaminen || 13,99 || 11,84 || 16,83 4 art. 2 kohdan toinen luetelmakohta –tuomioistuinkäsittelyn ja oikeudellisen neuvonannon suojaaminen || 9,81 || 7,32 || 6,76 4 art. 2 kohdan kolmas luetelmakohta – tarkastus-, tutkinta- ja tilintarkastustoimien suojaaminen || 27,61 || 26,63 || 21,90 4 art. 3 kohdan ensimmäinen alakohta – sellaisen päätöksentekomenettelyn suojaaminen, jossa ei ole vielä tehty päätöstä || 17,80 || 16,80 || 17,15 4 art. 3 kohdan toinen alakohta – sellaisen päätöksentekomenettelyn suojaaminen, jossa on jo tehty päätös: sisäiseen käyttöön osaksi neuvotteluja ja alustavia keskusteluja tarkoitetut mielipiteet || 7,81 || 9,62 || 8,58 4 art. 5 kohta – jäsenvaltion kieltävä vastaus || 3,81 || 3,94 || 3,18 yhteensä || 100 || 100 || 100 7. Uudistetut hakemukset || 2009 || 2010 || 2011 4 art. 1 kohdan a alakohdan ensimmäinen luetelmakohta – yleisen turvallisuuden suojaaminen || 2,55 || 2,67 || 1,33 4 art. 1 kohdan a alakohdan toinen luetelmakohta – puolustus- ja sotilasasioiden suojaaminen || 0 || 0 || 2,00 4 art. 1 kohdan a alakohdan kolmas luetelmakohta – kansainvälisten suhteiden suojaaminen || 4,38 || 6,67 || 4,67 4 art. 1 kohdan a alakohdan neljäs luetelmakohta – finanssi-, raha- tai talouspolitiikan suojaaminen || 3,28 || 3,33 || 3,34 4 art. 1 kohdan b alakohta – yksityiselämän ja yksilön koskemattomuuden suojaaminen || 14,23 || 9,33 || 20,67 4 art. 2 kohdan ensimmäinen luetelmakohta – taloudellisten etujen suojaaminen || 17,52 || 16,67 || 14,66 4 art. 2 kohdan toinen luetelmakohta –tuomioistuinkäsittelyn ja oikeudellisen neuvonannon suojaaminen || 5,47 || 10 || 1,33 4 art. 2 kohdan kolmas luetelmakohta – tarkastus-, tutkinta- ja tilintarkastustoimien suojaaminen || 25,91 || 32 || 32,68 4 art. 3 kohdan ensimmäinen alakohta – sellaisen päätöksentekomenettelyn suojaaminen, jossa ei ole vielä tehty päätöstä || 12,77 || 11,33 || 15,33 4 art. 3 kohdan toinen alakohta – sellaisen päätöksentekomenettelyn suojaaminen, jossa on jo tehty päätös: sisäiseen käyttöön osaksi neuvotteluja ja alustavia keskusteluja tarkoitetut mielipiteet || 13,87 || 8 || 4,00 4 art. 5 kohta – jäsenvaltion kieltävä vastaus || - || - || - yhteensä || 100 || 100 || 100 Hakemusten jakautuminen eri tekijöiden mukaan 8. Hakijoiden ammatillis-yhteiskunnallisen aseman mukaan (%) || 2009 || 2010 || 2011 Akateemisten alojen edustajat || 21,29 || 23,24 || 25,73 Asianajajat || 10,24 || 10,69 || 11,30 Kansalaisyhteiskunta (eturyhmät, teollisuus, kansalaisjärjestöt jne.) || 9,85 || 8,18 || 8,59 Viranomaiset (muut kuin EU:n toimielimet) || 7,33 || 13,56 || 8,20 EU:n muut toimielimet || 3,77 || 8,32 || 8,15 Toimittajat || 2,02 || 3,35 || 3,25 Muut (ei ilmoitettu) || 45,5 || 32,68 || 34,78 yhteensä || 100 || 100 || 100 9. Hakemusten maantieteellisen alkuperän mukaan (%) || 2009 || 2010 || 2011 Belgia || 18,26 || 17,95 || 21,42 Italia || 7,18 || 8,85 || 12,37 Saksa || 16,61 || 16,62 || 12,27 Ranska || 8,01 || 9,05 || 8,90 Yhdistynyt kuningaskunta || 6,23 || 7,24 || 8,59 Espanja || 6,27 || 6,86 || 7,16 Alankomaat || 5,45 || 4,43 || 4,18 Puola || 2,86 || 2,76 || 2,68 Luxemburg || 1,71 || 1,99 || 2,12 Tanska || 1,63 || 2,02 || 2,11 Ruotsi || 2,13 || 2,18 || 1,81 Suomi || 0,78 || 0,81 || 1,57 Itävalta || 1,98 || 2,08 || 1,38 Portugali || 1,61 || 1,16 || 1,15 Kreikka || 1,06 || 1,22 || 1,10 Irlanti || 0,72 || 1,49 || 1,02 Unkari || 0,70 || 0,89 || 0,96 Tšekki || 1,11 || 4,23 || 0,93 Bulgaria || 0,56 || 0,69 || 0,93 Romania || 0,93 || 1,11 || 0,87 Slovakia || 0,50 || 0,56 || 0,56 Liettua || 0,35 || 0,31 || 0,42 Slovenia || 0,39 || 0,52 || 0,31 Kypros || 0,20 || 0,20 || 0,25 Viro || 0,17 || 0,09 || 0,19 Latvia || 0,06 || 0,13 || 0,15 Malta || 0,30 || 0,22 || 0,12 EU:n ulkopuoliset Euroopan maat || 0,83 || 0,50 || 0,40 Pohjois-Amerikka || 0,37 || 0,11 || 0,23 Australia ja Uusi-Seelanti || 0,07 || 0,09 || 0,03 Afrikka || 0,20 || 0,05 || 0,02 Etelä-Amerikka || 0,09 || 0,05 || 0,02 Aasia || 0,19 || 0,04 || 0,06 Muut (ei ilmoitettu) || 10,57 || 3,49 || 3,73 yhteensä || 100 || 100 || 100 10. Alan mukaan (%) Pääosasto / Yksikkö || 2009 || 2010 || 2011 SG – Pääsihteeristö || 10,10 || 11,64 || 10,12 TAXUD – Verotus ja tulliliitto || 6,20 || 5,30 || 7,80 COMP – Kilpailu || 7,03 || 9,07 || 6,99 SANCO – Terveys ja kuluttaja-asiat || 4,69 || 5,44 || 6,96 ENV – Ympäristö[7] || 8,37 || 4,86 || 6,37 ENER – Energia || - || 2,91 || 5,86 MARKT – Sisämarkkinat ja palvelut || 7,27 || 6,14 || 5,72 ENTR – Yritys- ja teollisuustoiminta || 4,55 || 4,48 || 4,84 HOME – Sisäasiat || - || 1,63 || 4,74 TRADE – Kauppa || 2,08 || 3,06 || 3,47 DEVCO – Kehitys- ja yhteistyö – EuropeAid (entinen DEV + AIDCO) || 2,75 || 2,77 || 3,30 MOVE – Liikenne ja liikkuminen || - || 3,13 || 3,02 SJ – Oikeudellinen yksikkö || 1,80 || 2,68 || 2,76 AGRI – Maatalous ja maaseudun kehittäminen || 4,07 || 3,15 || 2,62 JUST – Oikeusasiat (entinen JLS)[8] || 7,74 || 6,75 || 2,54 RELEX – Ulkosuhteet[9] || 2,25 || 3,29 || 2,39 HR - Henkilöstöhallinto ja turvallisuustoiminta + OIB ja OIL (Infrastruktuuri- ja logistiikkatoimisto Brysselissä ja Luxemburgissa) + PMO (Henkilökohtaisten etuuksien hallinto- ja maksutoimisto) || 3,15 || 2,29 || 2,34 REGIO – Aluepolitiikka || 3,67 || 3,06 || 2,29 CLIMA – Ilmastotoimet || - || 1,21 || 2,22 INFSO – Tietoyhteiskunta || 2,29 || 1,79 || 1,98 EMPL – Työllisyys-, sosiaali- ja osallisuusasiat || 3,28 || 2,74 || 1,64 ECFIN – Talous- ja rahoitusasiat || 1,87 || 2,32 || 1,57 RTD – Tutkimus ja innovointi+ JRC (Yhteinen tutkimuskeskus) || 1,74 || 1,82 || 1,27 COMM – Viestintä || 0,41 || 0,74 || 1,26 EAC – Koulutus ja kulttuuri || 1,44 || 1,13 || 1,05 ELARG – Laajentuminen || 1,74 || 1,47 || 1,04 BUDG – Budjetti || 1,07 || 1,24 || 1,02 MARE – Meri- ja kalastusasiat || 0,79 || 0,66 || 0,95 OP – Julkaisutoimisto || 0,19 || 0,19 || 0,37 ECHO – Humanitaarinen apu ja pelastuspalveluasiat || 0,24 || 0,28 || 0,33 OLAF – Euroopan petostentorjuntavirasto || 0,24 || 0,27 || 0,25 EPSO – EU:n henkilöstövalintatoimisto || 0,26 || 0,14 || 0,23 ESTAT – Eurostat || 0,11 || 0,31 || 0,20 DGT – Kääntäminen || 0,13 || 0,36 || 0,14 CAB – Komission jäsenten kabinetit || 0,30 || 0,28 || 0,11 BEPA – Eurooppa-politiikan neuvonantajien toimisto || 0,06 || 0,03 || 0,11 DIGIT – Tietotekniikka || 0,07 || 0,09 || 0,09 IAS – Sisäinen tarkastus || 0,02 || 0,09 || 0,05 SCIC – Yhteinen tulkkaus- ja konferenssipalvelu || 0,02 || 0,08 || 0,00 TREN – Energia ja liikenne[10] || 8,02 || 1,10 || - yhteensä || 100 || 100 || 100 [1] EYVL L 145, 31.5.2001, s. 43. [2] ”Arkaluonteisia ovat asiakirjat, jotka ovat peräisin toimielimistä tai niiden virastoista, jäsenvaltioista tai kolmansista maista tai kansainvälisistä järjestöistä ja joiden turvaluokitus on ”TRÈS SECRET / TOP SECRET”, ”SECRET” tai ”CONFIDENTIEL” kyseisen toimielimen niiden sääntöjen mukaisesti, joilla suojellaan Euroopan unionin tai sen yhden tai useamman jäsenvaltion olennaisia etuja 4 artiklan 1 kohdan a alakohdassa tarkoitetuilla aloilla, erityisesti yleisen turvallisuuden, puolustuksen ja sotilasasioiden osalta.” (9 artiklan 1 kohta). [3] Ks. yksityiskohtaisemmat tiedot kaikista jäljempänä mainituista tapauksista verkkosivuilta http://curia.europa.eu/jurisp/cgi-bin/form.pl?lang=fi. [4] Asia C-506/08 P, Ruotsin kuningaskunta v. Euroopan komissio ja MyTravel Group plc, tuomio 21.7.2011 (ei vielä julkaistu). [5] Huom. yksi pyyntö voi koskea useaa eri asiakirjaa ja vastaukset voivat poiketa eri asiakirjojen kohdalla toisistaan. [6] Huom. ”Annetut vastaukset” -luokka sisältää myös vastaukset, jotka annetaan jonkin muun asetuksen kuin asetuksen (EY) N:o 1049/2001 nojalla, kuten esim. asetuksen (EY) N:o 45/2001 soveltamisalaan kuuluvat vastaukset. [7] Ympäristöasioiden pääosasto jakautui ympäristöasioiden pääosastoksi (ENV) ja ilmastotoimien pääosastoksi (CLIMA) vuonna 2010. [8] Oikeus-, vapaus- ja turvallisuusasioiden pääosasto (JLS) jakautui oikeusasioiden pääosastoksi (JUST) ja sisäasioiden pääosastoksi (HOME) vuonna 2010. [9] Pääosa ulkosuhteiden pääosaston toiminnoista siirrettiin Euroopan ulkosuhdehallinnolle 1. tammikuuta 2011. [10] Energian ja liikenteen pääosasto (TREN) jakautui energian pääosastoksi (ENER) ja liikenteen ja liikkumisen pääosastoksi (MOVE) vuonna 2010.